Skarfjellet (Sunndal)

Skarfjellet (også skrevet Skardfjellet) er et fjell i Sunndal kommune i Møre og Romsdal. Det ligger like ovenfor Innerdalen og er den nordligste toppen på Trolla, der Store Trolla (1850 moh) er det høyeste fjellet. 

I juli 2025 gikk det flere steinsprang fra fjellet, og turgåere ble bedt om å holde seg unna i tilfelle det skulle komme større skred. I juli 2025 ble radarovervåkning av fjellet satt i drift. Denne viste at et område av fjellsiden med en masse på 2–4 millioner m³ bevegde seg 10–15 millimeter per time. De to siste ukene i juli 2025 beveget fjellpartiet seg 2,5 meter, noe som er mye på så kort tid. Skredradaren satt opp av NVE ble fjernet i februar 2026 for bruk annet sted.

 Klatring  
Fjellet er et populært klatrefjell. Det ble første gang besteget i 1850 av Jon Holten og Halvor Holthaug. På 1960-tallet var Skarfjellet en populær tumleplass for kjente norske klatrere som Arne Næss, Ralph Høibakk og andre. Spesielt Høibakk klatret i tillegg til Olavsruta (først klatret av Olav Opdøhl i 1955) også flere andre ruter. Høibakk var den ledende i norsk klatring på 60-tallet. Norsk Tindeklub var med og bidro sammen med familien Opdøhl på 60-tallet  til at Innerdalen ble vernet. 

 Referanser 
Skarfjellet på Norgeskart.no fra Statens kartverk


Kategori:Fjell i Sunndal kommune
Kategori:Trollheimen
Kategori:Fjell over 1000 meter